CELEX: 62015TA0207
Language: et
Date: 2016-09-14 00:00:00
Title: Kohtuasi T-207/15: Üldkohtu 14. septembri 2016. aasta otsus – National Iranian Tanker Company versus nõukogu (Ühine välis- ja julgeolekupoliitika — Iraani suhtes võetud piiravad meetmed, mille eesmärk on tõkestada tuumarelvade levikut — Rahaliste vahendite külmutamine — Kohtuotsuse seadusjõud — Õigus tõhusale õiguskaitsevahendile — Hindamisviga — Kaitseõigused — Omandiõigus — Proportsionaalsus)

24.10.2016   
            
            
               ET
            
            
               Euroopa Liidu Teataja
            
            
               C 392/35
            
         Üldkohtu 14. septembri 2016. aasta otsus – National Iranian Tanker Company versus nõukogu
   (Kohtuasi T-207/15) (1)
   
   ((Ühine välis- ja julgeolekupoliitika - Iraani suhtes võetud piiravad meetmed, mille eesmärk on tõkestada tuumarelvade levikut - Rahaliste vahendite külmutamine - Kohtuotsuse seadusjõud - Õigus tõhusale õiguskaitsevahendile - Hindamisviga - Kaitseõigused - Omandiõigus - Proportsionaalsus))
   (2016/C 392/44)
   Kohtumenetluse keel: inglise
   
      Pooled
   
   
      Hageja: National Iranian Tanker Company (Teheran, Iraan) (esindajad: T. de la Mare, QC, barrister M. Lester, barrister J. Pobjoy, solicitor R. Chandrasekera, solicitor S. Ashley ja solicitor C. Murphy)
   
      Kostja: Euroopa Liidu Nõukogu (esindajad: N. Rouam ja M. Bishop, hiljem M. Bishop ja A. Vitro)
   
      Ese
   
   Esimese võimalusena ELTL artiklile 263 tuginev nõue tühistada hagejat puudutavas osas nõukogu 12. veebruari 2015. aasta otsus (ÜVJP) 2015/236, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2015, L 39, lk 18), ja nõukogu 12. veebruari 2015. aasta rakendusmäärus (EL) nr 2015/230, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT 2015, L 39, lk 3), ning teise võimalusena ELTL artiklile 277 tuginev nõue tunnistada hageja suhtes kohaldamatuks nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT 2010, L 195, lk 39), artikli 20 lõike 1 punkt c ja nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, artikli 23 lõike 2 punkt d.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Jätta National Iranian Tanker Company ja Euroopa Liidu Nõukogu kohtukulud nende endi kanda.
            
         
      (1)  ELT C 245, 27.7.2015.